[{"text_idx": "#000004", "text": "Ka\u0308sipalli Euroopa meistrivo\u0303istlustel on veel pidada u\u0308ks kohtumine. Suurte u\u0308llatustega alanud turniir jo\u0303uab kulminatsioonini ta\u0308na o\u0303htul, kui finaalis la\u0308hevad vastamisi Hispaania kogemused ja vo\u0303istkondlik ma\u0308ng ning Horvaatia vo\u0303imas kaitse Domagoj Duvnjaki juhtimisel."}, {"text_idx": "#000005", "text": "Horvaatia on u\u0308ks enim medaleid vo\u0303itnud riike ka\u0308sipalli ajaloos. Viimase 25 aasta jooksul on vo\u0303etud 13 medalit erinevatelt suurturniiridelt. Eelmisest tiitlist on praeguseks mo\u0308o\u0308das juba 16 aasta, kui 2004. aasta olu\u0308mpiama\u0308ngudel Ateenas to\u0303usti poodiumi ko\u0303rgeimale astmele. Hispaania la\u0308heb ma\u0308ngule vastu valitseva Euroopa meistrina ning asub oma kolmandasse ja\u0308rjestikusesse turniiri finaali."}, {"text_idx": "#000006", "text": "Hispaania ja Horvaatia ei ole kumbki veel turniiril kaotusekibedust tundma pidanud. Vahegrupi kohtumises leppisid vo\u0303istkonnad omavahelises kohtumises 22:22 viigiga. Horvaatlastel on seljataga uskumatu 80. minutiline poolfinaal Norra vastu, kus Duvnjaki juhitud 5-1 kaitse abil pa\u0308a\u0308s finaali kindlustati. Hispaanlased juhtisid oma ma\u0308ngu pea lo\u0303puni kindlalt, vo\u0303tsid jala gaasipedaalilt natuke vara, kuid suutsid siiski vo\u0303istkondlikuma ma\u0308ngu ja kogemuse abil kulla peale heitlema pa\u0308a\u0308seda."}, {"text_idx": "#000007", "text": "2002. aastal, kui Horvaatia praegune treener Lino Cervar vo\u0303ttis esmakordselt u\u0308le koondise juhtimise, olid horvaatlased lo\u0303petanud Euroopa meistrivo\u0303istlused viimase kohaga. U\u0308he aastaga tegi riigis legendiks saanud juhendaja koondises totaalse kannapo\u0308o\u0308rde ning mehed vo\u0303itsid 2003. aastal maailmameistritiitli ning ja\u0308rgmisel aastal kulla olumpiama\u0308ngudelt. \u201cKui keegi va\u0308a\u0308rib ta\u0308nast kulda, siis see on Lino Cervar,\u201d u\u0308tles Horvaatia poolt poolfinaalis otsustava va\u0308rava visanud Zeljko Musa pressikonverentsil. \u201cTa on vo\u0303itnud ko\u0303ik peale Euroopa kulla. Me teeme ko\u0303ik oma treeneri eest, me tahame talle kinkida selle tiitli. Ta on teinud niipalju Horvaatia jaoks.\u201d"}, {"text_idx": "#000008", "text": "Ma\u0308ngu otsustavateks faktoriteks saavad Ka\u0308sipall24.ee arvates:"}, {"text_idx": "#000009", "text": "-Kuidas on Horvaatia taastunud raskest poolfinaalist ning kas Duvnjak jaksab veel u\u0308he kohtumise vedada oma vo\u0303istkonda nii ru\u0308nnakul kui kaitses?\n-Kas Hispaania saab hakkama horvaatlase kiviko\u0303va 5-1 kaitse murdmisega, mille vastu na\u0308iteks Sloveeniaga ma\u0308ngus ha\u0308tta ja\u0308a\u0308di?\n-Kuidas suudab Horvaatia skoorida turniiril enim to\u0303rjeid teinud Hispaania va\u0308ravavahi paari, Vargase ja Corralese vastu?"}, {"text_idx": "#000011", "text": "Loe lisaks, kuidas vo\u0303istkonnad siiamaani jo\u0303udsid:"}, {"text_idx": "#000012", "text": "Ajaloolises lisaajaga lahingus selgus ka\u0308sipalli Euroopa meistrivo\u0303istlustel esimene finalist"}, {"text_idx": "#000013", "text": "Valitsev Euroopa meister edenes vo\u0303istkondliku ma\u0308nguga finaali"}, {"text_idx": "#000015", "text": "Hispaania juhendajate edulugu, Prantsusmaa treenerivahetus ja ka\u0308sipalli olu\u0308mpiakohtade jagamine"}, {"text_idx": "#000017", "text": "Ka\u0308sipalli Euroopa meistriks krooniti Hispaania"}]